Diari Oficial de la Generalitat Valenciana


Sumari del DOGV 6808, del 02-07-2012 (2012/6343)

RESOLUCIÓ de 19 de juny de 2012, de la Conselleria d'Educació, Formació i Ocupació, per la qual es modifica l'autorització al Centre privat d'Educació Infantil, Primària i Secundària Lope de Vega, de Benidorm.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6808

Data del DOGV
:   02-07-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/6343


Data del document
:   19-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 19 de juny de 2012, de la Conselleria d'Educació, Formació i Ocupació, per la qual es modifica l'autorització al Centre privat d'Educació Infantil, Primària i Secundària Lope de Vega, de Benidorm. [2012/6343]  
L'expedient ha sigut iniciat a instància del representant de la titularitat del centre privat d'Educació Infantil, Primària i Secundària Lope de Vega, número de codi 45284398, de Benidorm, que sol·licita l'autorització de nous cicles formatius de grau mitjà i grau superior.  
  
La Direcció General d'Ordenació i Centres Docents va informar favorablement, el 14 de febrer de 2012, l'adequació de les instal·lacions proposades, quant a espais educatius, al que disposa la normativa aplicable.  
L'expedient ha sigut tramitat per la Direcció Territorial d'Educació, Formació i Treball, i inclou l'informe favorable de la Unitat Tècnica de Construccions i el de la Inspecció Educativa, respecte a la relació del professorat i titulació referit al cicle formatiu de Conducció d'Activitats Fisicoesportives en el Medi Natural. Així mateix, consta del compromís, per part del centre, de completar per als cicles formatius de Gestió Administrativa i d'Administració i Finances la relació del professorat i titulacions respectives abans de l'inici de les activitats educatives corresponents, de conformitat amb la normativa aplicable.  
  
Vistes la Llei Orgànica 8/1985, de 3 de juliol (BOE núm. 159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 132/2010, de 12 de febrer (BOE de 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general d'Ordenació i Centres Docents de data 19 de juny de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 20 d'abril de 2012, resolc:  
  
  
Primer  
Modificar l'autorització del centre que a continuació s'indica en els termes que s'especifiquen:  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Lope de Vega.  
Titular: Centro de Estudios Lope de Vega, Societat Anònima.  
Domicili: av. Doctor Severo Ochoa, núm. 9.  
Localitat: Benidorm (03264).  
Província: Alacant.  
Codi: 08954433.  
Modificació que s'autoritza:  
S'autoritzen els cicles formatius de grau mitjà de Conducció d'Activitats Fisicoesportives en el Medi Natural i Gestió Administrativa i el cicle formatiu de grau superior d'Administració i Finances, de manera que el centre queda configurat, en la seua totalitat, amb la composició següent:  
3 unitats d'Educació Infantil, primer cicle, distribuïdes així:  
- 1 unitat per a escolars de 0 a 1 any, amb 8 llocs escolars.  
- 1 unitat per a escolars d'1 a 2 anys, amb 13 llocs escolars.  
- 1 unitat per a escolars de 2 a 3 anys, amb 20 llocs escolars.  
6 unitats d'Educació Infantil, segon cicle, amb 144 llocs escolars.  
  
12 unitats d'Educació Primària, amb 300 llocs escolars.  
8 unitats d'Educació Secundària Obligatòria, amb 240 llocs escolars.  
4 unitats de Batxillerat, amb 140 llocs escolars en les modalitats de Ciències i Tecnologia (codi ensenyança: 70223803339), i Humanitats i Ciències Socials (codi ensenyança: 69430546182).  
Formació Professional específica:  
Cicles Formatius de grau mitjà:   
Família d'Activitats Físiques i Esportives  
1 cicle (1r i 2n curs) de Conducció d'Activitats Fisicoesportives en el Medi Natural (codi ensenyança: 29483659076), amb 60 llocs escolars (un curs en torn de matí i un altre curs en torn de vesprada).  
  
Família d'Administració:  
1 cicle (1r i 2n curs) de Gestió Administrativa (codi ensenyança: 52715322917), amb 40 llocs escolars en torn de matí.  
Cicles Formatius de grau superior:   
Família: Activitats Físiques i Esportives  
1 cicle (1r i 2n curs) d'Animació d'Activitats Físiques i Esportives (codi ensenyança: 58336458162), amb 60 llocs escolars (un curs en torn de matí i un curs en torn de vesprada).  
Família d'Administració:   
1 cicle (1r i 2n curs) d'Administració i Finances (codi ensenyança: 76137665233), amb 40 llocs escolars en torn de vesprada.  
Família: Servicis Socioculturals i a la Comunitat  
1 cicle (1r i 2n curs) d'Educació Infantil (codi ensenyança: 49614183693), amb 60 llocs escolars (un curs en torn de matí i un curs en torn de vesprada).  
  
Segon  
Els efectes acadèmics del cicle formatiu de grau mitjà de Conducció d'Activitats Fisicoesportives en el Medi Natural s'entenen referits al curs escolar 2011-2012, segons informe de la Inspecció Educativa. Per als cicles formatius de Gestió Administrativa i d'Administració i Finances, els seus efectes seran per al pròxim curs escolar.  
  
  
Tercer  
El centre haurà de completar, per als cicles formatius de Gestió Administrativa i d'Administració i Finances, la relació del professorat i les titulacions adequades a les ensenyances que s'autoritzen, davant de la Direcció Territorial corresponent, per a la seua aprovació abans de l'inici de les activitats educatives, amb un informe previ favorable de la Inspecció Educativa.  
  
Quart  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quint  
La present resolució tindrà efectes des de la data en què es dicta.   
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.1992), i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14.07.1998), contra el present acte que posa fi a la via administrativa es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 19 de juny de 2012.- La consellera d'Educació, Formació i Ocupació, p. d. (R 20.04.2012, DOCV núm. 6763, de 27.04.2012), el secretari autonòmic d'Educació: Rafael Carbonell Peris.